**KÉT ÜLÉS KÖZÖTTI POLGÁRMESTERI BESZÁMOLÓ**

**2018. június 25-i ülés**

***/ülésen kiosztandó/***

**Tisztelt Közgyűlés!**

Szombathely Megyei Jogú Város Közgyűlése Jogi és Társadalmi Kapcsolatok Bizottsága a 132/2018. (VI. 22.) JTKB számú határozatában a 2018. évi Sport kiadások „Sportszervezetek támogatása” tételsor terhére a „Zonta Alapítvány a mozgássérült gyerekekért” alapítvány által 2018.09.15.-09-22. között megrendezésre kerülő „Micimackó Futóverseny” elnevezésű sportrendezvényt 170.000,- Ft összeggel támogatta.

Az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése kimondja, hogy az alapítványok részére az Önkormányzat költségvetési rendeletében nevesített alapítványi támogatásokon túl pénzeszközt átadni kizárólag a Közgyűlés döntése alapján lehet, ezért a fentiekben említett alapítvány támogatásához a Jogi és Társadalmi Kapcsolatok Bizottsága döntése mellett közgyűlési jóváhagyás is szükséges. A szóban forgó alapítvány képviselői a pénzeszköz átadásához szükséges összeférhetetlenségi nyilatkozatot megtették.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**HATÁROZATI JAVASLAT**

**………/2018.(VI.25.) Kgy. számú határozat**

Szombathely Megyei Jogú Város Közgyűlése, figyelembe véve a Jogi és Társadalmi Kapcsolatok Bizottsága 132/2018. (VI. 22.) JTKB számú határozatában foglalt javaslatot, hozzájárul ahhoz, hogy az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése alapján a Zonta Alapítvány a mozgássérült gyerekekért” alapítvány részére az alapítvány által 2018.09.15.-09-22. között megrendezésre kerülő „Micimackó Futóverseny” elnevezésű sportrendezvény 170.000,- Ft összegű támogatásban részesüljön.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője /

**Határidő:** azonnal